Espen Berg (musiker)

**Espen Berg** (født 1983) er en norsk jazzmusiker, komponist, bandleder og pedagog fra Hamar og bosatt i Trondheim. Han har gjort seg bemerket som solopianist, med sin jazztrio Espen Berg Trio, og er kjent for sitt samarbeid med musikere som Silje Nergaard, Hildegunn Øiseth, Daniel Herskedal, Seamus Blake, Herborg Kråkevik, Marius Neset og Trondheim jazzorkester.

## Karriere
Berg ble født i Hamar, og begynte tidlig å spille piano. Bare 7 år gammel ble han omtalt på nasjonalt TV, med fremføring av sine egne komposisjoner. Han begynte å studere jazztradisjon i en alder av 16 år, og tok sin mastergrad i utøvende musikk fra den anerkjente jazzlinja ved Norges teknisk-naturvitenskapelige universitet (NTNU) i 2008. På den tiden startet han trioen Listen! sammen med Bendik Giske (saksofon) og Daniel Herskedal (tuba), som senere ga ut to album, vant Hoeilaart Int'l Jazz Competition (nå kalt B Jazz) i Belgia, og turnerte i Europa, på Cuba og i Syria i perioden 2003-2011.

I 2012 ga Espen ut sitt debutalbum som solopianist, Noctilucent, som fikk fem stjerner av All About Jazz og en plass på listen over årets ti beste utgivelser. Oppfølgeren Acres of Blue fikk samme mottakelse i 2014. Disse to albumene markerte begynnelsen på solokarrieren hans. På samme tid var Espen aktiv i Kåre Kolve Quartet, og med Trondheim Jazzorkester og saksofonisten Marius Neset, som framførte bestillingsverket Lion på Moldejazz i 2012 og som videre turnerte over store deler av Europa.

### Espen Berg Trio
I 2014 startet Espen sin egen jazztrio sammen med Bárður Reinert Poulsen og Simon Albertsen, og i 2015 ga de ut debutalbumet *Mønster* på det japanske plateselskapet Blue Gleam. Trioen har holdt sammen siden, gitt ut fire album, solgt over 2000 CD-er i Japan, turnert i Europa, India, Kina og Japan, og solgt ut kjente jazzklubber som Ronnie Scott's i London og Unterfahrt i München, og spilt på jazzahead! i Bremen som en del av Norwegian Night i 2019. Trioens tredje album, *Free to Play*, ble listet som én av årets beste utgivelser av amerikanske Downbeat i 2019.

### Solo
Da Espen som 20-åring i 2003 hørte Keith Jarrett's ''The Köln Concert'' for første gang ble han både dypt inspirert og motivert for å begi seg ut på en lignende reise. Det skulle imidlertid ta over 16 år med dedikert øving og metodisk arbeid før han var klar for å gå på scenen og improvisere frem en fullstendig solokonsert. 13. november 2019, foran et begeistret publikum på et fullpakket Dokkhuset spilte han konserten som tre år senere skulle bli gitt ut som *The Trondheim Concert* (NXN Recordings, 2022). Dette albumet førte til at Espen høstet internasjonal anerkjennelse for sitt soloprosjekt, med firestjerners anmeldelse og Editor's Choice i britiske Jazzwise, fem stjerner fra UK Vibe, terningkast 6 hos Nettavisen, intervjuer i mange av de største europeiske jazzmagasinene som Jazzwise, nederlandske Jazzism, den tyske og den nederlandske utgaven av Pianist, norske Jazznytt, tyske Jazz Thing og britiske The Jazz Rag.*What we have here, is quite possibly one of the finest improvised solo piano performances I have had the pleasure of listening to in the last decade or so.* // Mike Gates, UK VibeEspen fulgte opp utgivelsen med solokonserter i Norge, Tyskland og Nederland, blant annet på Polarjazz og Sildajazz, og ga i 2023 ut *The Nidaros Concert* og *The Hamar Concert* på NXN Recordings (Naxos). Sistnevnte fikk terningkast 6 i VG.

### Bestillingsverk
Som mottaker av Sparebank1 SMN JazZtipendiat i 2016 skrev Espen bestillingsverket *MAETRIX* for en håndplukket utgave av Trondheim Jazzorkester, bestående av Kirsti Huke, Hildegunn Øiseth, Hayden Powell, Daniel Herskedal, Eirik Hegdal, Sissel Vera Pettersen, Hanna Paulsberg, Ola Kvernberg, Marianne Baudouin Lie, Mattias Ståhl, Ole Morten Vågan, Hans Hulbækmo og Tomas Järmyr, i tillegg til han selv. Verket hadde premiere på Moldejazz i 2017 og skapte stor begeistring. Dette verket er blitt fremført en rekke ganger og ble etter utgivelsen i august 2024 (Odin Records) omtalt som "et verk for evigheten" av både Nettavisen, Hamar Arbeiderblad og britiske Jazz Journal.

I 2022 skrev Espen bestillingsverket *Water Fabric* til Jazzfest, Oslojazz og Maijazz, for en sekstett bestående av Harpreet Bansal, Hayden Powell, Ellie Mäkelä, Joakim Munkner og Per Oddvar Johansen, i tillegg til han selv. Water Fabric ble fremført på nevnte norske festivaler, i tillegg til Jazz à Juan sin showcase-festival Jammin'Juan i Juan-les-pins i 2022. 

I 2025 arbeider Espen med ny musikk til sin nye kvartett Aileron, bestående av Emma Rawicz, Kertu Aer og Håkon Mjåset Johansen, i tillegg til han selv. Kvartetten har verdenspremiere på Jazzfest i mai 2025. I tillegg skriver han et bestillingsverk for Djup Trio, med cellistene Inga Grytås Byrkjeland, Frida Fredrikke Waaler Wærvågen og Torun Sæter Stavseng.

### Andre prosjekter
Espen har spilt i *[[Hildegunn Øiseth]] Quartet* siden 2015, med Magne Thormodsæter og Per Oddvar Johansen. Kvartetten har gitt ut flere album og spiller et titalls konserter på Europeiske klubber og festivaler hvert år. Han har også spilt i Anders Lønne Grønseth sin kvintett *Multiverse* siden 2016, sammen med Hayden Powell, Audun Ellingsen og islandske Einar Scheving på trommer.

I perioden 2017-2019 var Espen en del av kvintetten *Bridges*, med Seamus Blake, Hayden Powell, Jesper Bodilsen og Anders Thorén. Siden 2021 har han spilt i Ellen Brekkens jazzkvartett *A Tonic For The Troops*, sammen med Magnus Bakken (saksofoner) og Magnus Sefaniassen Eide (trommer). De har gitt ut platene *Ambush* (2021) og *Realm Of Opportunities* (2023).

I 2017 startet Espen og Silje Nergaard et duosamarbeid og ga ut albumet *Japanese Blue* i 2020 på Sony Music. Duoen har turnert i Norge, Tyskland, Nederland, Estland og Japan i de påfølgende årene. Espen har også jobbet med Herborg Kråkevik og arrangerte musikken til hennes utgivelse *Barnas Juleroser* (Grappa Musikkforlag, 2021).

### Undervisning og andre engasjementer

* 2005-2015: Ansatt som musikklærer på Trøndertun folkehøgskole
* 2007-d.d.: Universitetslektor på jazzlinja ved Norges teknisk-naturvitenskapelige universitet
* 2016-2022: Programkomité ved Midtnorsk Jazzsenter
* 2018-2022: Faglig utvalg, Kulturdirektoratet
* 2020-2022: Sakkyndig, musikk og opera, Nordisk Kulturfond

## Utmerkelser

* 2004: 2. plass i Getxo Jazz Competition
* 2004: 1. plass i Hoeilaart Int'l Jazz Competition i Belgia med *Listen!*
* 2007: Beste solist, i Hoeilaart Int'l Jazz Competition i Belgia
* 2012 og 2013: Semifinalist i Montreux Jazz Festival solo piano competition
* 2015: Spellemann for Lion med Marius Neset og Trondheim Jazzorkester
* 2016: Espen Berg Trio ble utnevnt til NTNU-ambassadør under Trondheim jazzfestival
* 2016: Utnevnt til *Sparebank1 SMN JazZtipendiat*
* 2023: Utnevnt til offisiell Steinway-artist

## Diskografi

### Som leder/medleder

### Som ''sideman''

## Referanser



## Eksterne lenker
* 
* Listen! Offisiell nettside